Η συσχέτιση της σεξουαλικής κακοποίησης των γυναικών με την εμφάνιση ψυχικών διαταραχών στη ζωή τους
Creators: name: Κότογλου, Αναστασία Μιχαέλα Αναστάση
Publisher: name: Aristotle University of Thessaloniki
Year: 2025
Subjects: Σεξουαλική Κακοποίηση
Γυναίκες
Ψυχικές Διαταραχές
Sexual Abuse
Women
Mental Disorders

description: Η παρούσα διπλωματική εργασία μελέτησε την πιθανή σχέση ανάμεσα στην σεξουαλική κακοποίηση των γυναικών και την εμφάνιση ψυχικών διαταραχών στη ζωή τους, όπως το άγχος, η κατάθλιψη και το μετατραυματικό στρες. Η κακοποίηση των γυναικών αποτελεί ένα συχνά εμφανιζόμενο παγκόσμιο πρόβλημα δημόσιας υγείας, που διαιωνίζει την ανισότητα των δύο φύλων και παραβιάζει τα ανθρώπινα δικαιώματα των γυναικών. Η σεξουαλική κακοποίηση είναι ένα από τα πιο συνήθη είδη βίας κατά των γυναικών που αποτελεί σοβαρό τραυματικό γεγονός της ζωής και μπορεί να οδηγήσει τις γυναίκες στην εμφάνιση διαταραχών του άγχους, κατάθλιψης ή του μετατραυματικού στρες. Η ανασκόπηση της ερευνητικής και θεωρητικής βιβλιογραφίας που πραγματοποιήθηκε έδειξε ότι η σεξουαλική κακοποίηση στους ενήλικες και ιδιαίτερα στις γυναίκες αυξάνει σημαντικά τον κίνδυνο του ατόμου να αναπτύξει ψυχοπαθολογικά συμπτώματα όπως η κατάθλιψη, το άγχος και η διαταραχή μετατραυματικού στρες, αλλά και ιδεοψυχαναγκαστική διαταραχή, διπολική διαταραχή, κατάχρηση ουσιών και απόπειρα αυτοκτονίας. Η αντιμετώπιση αυτού του αρνητικού παγκόσμιου φαινομένου παρεμποδίζεται από παράγοντες όπως η παράβλεψη και «κανονικοποίηση» της κακοποίησης και η ανάγκη εφαρμογής μεγαλόπνοων προγραμμάτων πρόληψης και αντιμετώπισης της σεξουαλικής κακοποίησης, με τις σημαντικές μεταρρυθμίσεις που κάτι τέτοιο θα απαιτούσε. Η καλή κατανόηση της εμφάνισης των ψυχικών διαταραχών στις γυναίκες που έχουν υποστεί σεξουαλική επίθεση μπορεί, μέσα από την πραγματοποίηση περισσότερων μελετών στην Ελλάδα και στο εξωτερικό, να υποστηρίξει τις προσπάθειες της επιστημονικής, της θεραπευτικής και της πολιτικής κοινότητας να ιεραρχήσουν τις ανάγκες των γυναικών και να σχεδιάσουν κατάλληλες παρεμβάσεις εκπαίδευσης, αξιολόγησης και θεραπείας.
description: The present thesis examined the potential relationship between the sexual abuse of women and the occurrence of mental disorders in their lives, such as anxiety, depression and post-traumatic stress. Women’s abuse is a frequent and global public health problem that perpetuates gender inequality and violates women’s human rights. Sexual abuse is one of the most common types of violence against women, that is a serious traumatic life event and can lead women to develop anxiety, depression or post-traumatic stress. A literature review that was conducted on the relevant theoretical and research scientific articles revealed that sexual abuse in adults and especially in women significantly increases the individual’s risk of developing psychopathological disorders such as depression, anxiety and post-traumatic stress disorder, but also obsessive-compulsive disorder, bipolar disorder, substance abuse and attempted suicide. Addressing this negative global phenomenon is hindered by factors such as the neglect and "normalization" of abuse, and the need to implement ambitious programs to prevent and address sexual abuse, with the significant reforms that this decision would require. A better understanding of the occurrence of mental disorders in women who have been sexually assaulted, through performing more research in Greece and abroad, can support the efforts of the scientific, therapeutic and political communities to prioritize the needs of women and design appropriate education, assessment and treatment interventions.